《送怀以仁法师归钱塘》
明代·释宗泐

西湖茭笋夏如玉，龙井杨梅旧有名。白发故人千里去，青山独客此时情。

呼猿洞口萝龛老，石蟹泉头茗椀清。回首天涯来往迹，海门潮落又潮生。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。